Սանկտ Պետերբուրգի միջազգային տնտեսական ֆորում

**Սանկտ Պետերբուրգի միջազգային տնտեսական ֆորումը (ՍՊՄՏՖ)**, ամենամյա ռուսական բիզնես միջոցառում տնտեսական ոլորտում, որն անցկացվել է Սանկտ Պետերբուրգում՝ Ռուսաստանի նախագահի մասնակցությամբ։ Մինչև 2022 թվականը ֆորումի հիմնական լսարանը ռուսական և արտասահմանյան խոշորագույն ընկերությունների ղեկավարներն էին, պետական և քաղաքական առաջնորդները, կառավարությունների ղեկավարները, փոխվարչապետները, նախարարները և նահանգապետերը։ 2001 թվականից մինչև 2022 թվականներին այն գործարար համայնքում ճանաչվել է որպես ԱՊՀ- ի հիմնական նման տնտեսական ֆորում։

Ֆորումի առանցքային առաքելությունն է գործնական գործիք լինել բիզնեսի համար, որը թույլ է տալիս հաղթահարել Ռուսաստանը և մյուս երկրները բաժանող խոչընդոտները՝ ինչպես աշխարհագրական, այնպես էլ տեղեկատվական։ Ամեն տարի ֆորումի հարթակներում կնքվում Էին հարյուրավոր համաձայնագրեր և ներդրումային պայմանագրեր մեծ գումարների համար (ինչպես Ռուսաստանի Դաշնության ներսում աշխատելիս, այնպես էլ օտարերկրյա ներդրումներ ներգրավելիս)։

2022 թվականի փետրվարին Ուկրաինա Ռուսաստանի ներխուժումից հետո ֆորումը զգալիորեն կորցրել է իր միջազգային ներկայացուցչությունը Ռուսաստանի միջազգային մեկուսացման պատճառով։ 2023 թվականին ոչ մի լրագրող արևմտյան երկրներից չէր հավատարմագրվել ֆորումին, և համաժողովն ինքնին չի այցելել աշխարհի պետությունների ղեկավարներից որևէ մեկը։

### Պատմություն
Սանկտ Պետերբուրգի I միջազգային տնտեսական ֆորումն անցկացվել է 1997 թվականի հունիսի 18-20-ը Դաշնային խորհրդի, ԱՊՀ անդամ պետությունների միջխորհրդարանական վեհաժողովի հովանու ներքո և Ռուսաստանի կառավարության աջակցությամբ։ Դրան մասնակցել է ավելի քան 1,5 հազար մարդ 50 երկրներից։ Համաժողովում Ռուսաստանի և Բելառուսի կառավարությունների միջև ստորագրվել են 500 միլիարդ ռուբլու չափով վարկային պայմանագրե։ Իր անցկացման առաջին տարում ֆորումը մամուլում ստացել է «Ռուսական Դավոս» անվանումը։

1998-ին Սանկտ Պետերբուրգում ստեղծվել է «Պետերբուրգի տնտեսական ֆորում» միջազգային հիմնադրամը, որի գործունեության պատասխանատվությունը ստանձնե լ էգերմանացի Գրեֆը, ով այդ ժամանակ զբաղեցնում էր Սանկտ Պետերբուրգի փոխնահանգապետի պաշտոնը ինչպես նաև եղել է քաղաքային գույքի կառավարման հանձնաժողովի նախագահը։ Հիմնադրամի գույքային ներդրումը կատարվել է նաև Լենինգրադի մարզի կողմից։

1999 թվականին Ռուսաստանի նախագահ Բորիս Ելցինը հրամանագիր է ստորագրել, որով նա համաձայնել է տնտեսական ֆորում անցկացնել Սանկտ Պետերբուրգում և հրավիրել «Սանկտ Պետերբուրգի տնտեսական ֆորում» միջազգային հիմնադրամին՝ հատկացնել անհրաժեշտ միջոցները և տրամադրել կազմակերպչական օգնություն։ Բացի այդ, Ռուսաստանի կառավարությանը նաև առաջարկվել է հնարավոր ֆինանսական և կազմակերպչական աջակցություն ցուցաբերել Դաշնային խորհրդին և ԱՊՀ անդամ պետությունների միջխորհրդարանական վեհաժողովին։

Մինչև 2004 թվականը Սանկտ Պետերբուրգի միջազգային տնտեսական ֆորումի հիմնական կազմակերպիչները մնում էին Դաշնության խորհուրդը և ԱՊՀ միջխորհրդարանական վեհաժողովը։ 2004 թվականին ֆորումի կազմկոմիտեում ընդգրկված են եղել Դաշնության խորհրդի նախագահ Սերգեյ Միրոնովը (կազմկոմիտեի նախագահ) և Ռուսաստանի Դաշնության տնտեսական զարգացման և առևտրի նախարար Գերման Գրեֆը (համանախագահ)։

Ռուսաստանի նախագահ Վլադիմիր Պուտինը առաջին անգամ  համաժողովին մասնակցել է 2005 թվականին։ Այսպիսով, ֆորումը ստացել է2006 թվականին ՌԴ նախագահը պաշտպանել է ՌԴ կառավարության առաջարկը՝ Սանկտ Պետերբուրգում տնտեսական ֆորում անցկացնելու վերաբերյալ։ Միևնույն ժամանակ, Ռուսաստանի տնտեսական զարգացման նախարարությունը որոշվել է պատասխանատվություն կրել կազմակերպության համար, որը պետք է հաշվի առնի ԱՊՀ անդամ պետությունների Դաշնության խորհրդի և միջխորհրդարանական վեհաժողովի խորհրդի կողմից նախկին ֆորումների անցկացման փորձը։ Այսպիսով, նախարարության հովանու ներքո անցկացվող ֆորումն ավելի շատ նախորդ ՍՊՄՏՖ-ի իրավահաջորդն է, քան դրա շարունակությունը։ ոչ պաշտոնական «նախագահական» կարգավիճակ։
ձախից|մինի|Վալենտինա Մատվիենկոն, Էլվիրա Նաբիուլինան և Գերման Գրեֆը ֆորումի ժամանակ:
ՌԴ տնտեսական զարգացման նախարարության հովանու ներքո սկսվել է ֆորումի թարմացումը։ 2006 թվականից ՍՊՄՏՖ-ն անցկացվում է Սանկտ Պետերբուրգի Վասիլևսկի կղզում գտնվող Lenexpo ցուցահանդեսային համալիրի տարածքում։ Մինչ այս ֆորումն անցկացվել է Տաուրիդյան պալատում, որը հանդիսանում է ԱՊՀ անդամ պետությունների միջխորհրդարանական վեհաժողովի կենտրոնակայանը։ Ֆորումի կազմակերպչական և տեխնիկական խնդիրները լուծելու համար 2007 թվականի մարտին ստեղծվել է Սանկտ Պետերբուրգի միջազգային տնտեսական ֆորում հիմնադրամը։ Հիմնադրամի տնօրեն է նշանակվել Անտոն Տրոյանովը։

Ֆորումն առաջին անգամ նորացված ձևաչափով անցկացվել է 2007 թվականին, կազմակերպվել էՍՊՄՏՖ հիմնադրամի կողմից՝ կազմկոմիտեի ղեկավարությամբ։ Նույն թվականին սկսվել է Համաշխարհային տնտեսական ֆորումի և ՍՊՄՏՖ-ի համագործակցությունը։ 2007 թվականի հունվարի 25-ին Սանկտ Պետերբուրգի միջազգային տնտեսական ֆորումի և Դավոսի Համաշխարհային տնտեսական ֆորումի միջև ստորագրվել է հուշագիր՝ Սանկտ Պետերբուրգի ֆորումի աշխատանքներին ՀՏՖ-ի մասնակցության վերաբերյալ։

2007 թվականին Գերման Գրեֆը Ռուսաստանի տնտեսական զարգացման նախարարությունից տեղափոխվել է Ռուսաստանի Սբերբանկ, որի կապակցությամբ կազմկոմիտեն գլխավորել է Էլվիրա Նաբիուլինան, որը նույն թվականին նշանակվել է Ռուսաստանի Դաշնության տնտեսական զարգացման նախարարի պաշտոնում։

2008 թվականի հունվարի 22-ին ՌԴ նախագահ Վլադիմիր Պուտինը հրամանագրով որոշել է ստեղծել ֆորումի նոր կազմկոմիտե և հաստատել դրա կանոնակարգը։ Միևնույն ժամանակ , Ռուսաստանի կառավարությանը հանձնարարվել է միջոցներ հատկացնել ՍՊՄՏՖ-ի պատրաստման և անցկացման համար։ Կանոնակարգի համաձայն, կազմկոմիտեի նախագահը Ռուսաստանի Դաշնության տնտեսական զարգացման (և առևտրի) նախարարն էր, այսինքն՝ «ի պաշտոնե», որն իր հերթին հաստատել է կազմկոմիտեի կազմը։

Կազմկոմիտեի նոր կազմում Գերման Գրեֆը զբաղեցրել է համանախագահի պաշտոնը։ 2008 թվականից Ռուսաստանի Սբերբանկը հանդիսանում է ֆորումի ամենամեծ հովանավորը (գլխավոր գործընկեր)։

2008-2011 թվականներին ֆորումն անցկացվել է Դմիտրի Մեդվեդևի մասնակցությամբ, ով զբաղեցնում էր Ռուսաստանի նախագահի պաշտոնը, մինչդեռ Վլադիմիր Պուտինը կառավարության նախագահն էր։ Կառավարության նիստերից մեկում վարչապետը դժգոհություն է հայտնել իր գործընկերներից՝ համաժողովին նրանց մասնակցության կապակցությամբ։

Ըստ մամուլի հրապարակումների, 2008 թվականի ֆորումից հետո, կառավարության նախագահության նիստում, Ռուսաստանի Դաշնության առաջին փոխվարչապետ Իգոր Շուվալովը, որը ՍՊՄՏՖ-ում հանդես եկավ զեկույցով, որը լայն արձագանք առաջացրեց ներդրողների շրջանում։

2009 թվականի ապրիլին Ալեքսանդր Ստուգլևը նշանակվել է ՍՊՄՏՖ հիմնադրամի տնօրեն՝ այս պաշտոնում փոխարինելով Անտոն Տրոյանովին։ Ալեքսանդր Ստուգլևը նաև կազմկոմիտեի անդամ է (ի պաշտոնե)։ Նույն թվականին Սանկտ Պետերբուրգի նահանգապետ Վալենտինա Մատվիենկոն ստորագրեց «Սանկտ Պետերբուրգի միջազգային տնտեսական ֆորումի ամենամյա անցկացման մասին» հրամանագիրը, որով որոշվեցին քաղաքի և ֆորումի կազմկոմիտեի միջև փոխգործակցության հիմնական խնդիրները, ՍՊՄՏՖ հիմնադրամը միջոցառման կազմակերպման համար, ինչպես նաև ձևավորել է համակարգող հանձնաժողով։

2012 թվականի մայիսին Ռուսաստանի Դաշնության տնտեսական զարգացման նոր նախարար Անդրեյ Բելոուսովը դարձել է ֆորումի կազմկոմիտեի նախագահը։ 2012 թվականին ՍՊՄՏՖ-ն անցկացվել է հունիսի 21-23-ին։ Ծրագրի ճարտարապետությունը ձևավորվել է չորս թեմաների շուրջ՝ «Ստեղծել հուսալի ապագա», «Ռուսական ներուժը գործողության մեջ», «Նորարարության առաջնագծում» և «Հանդիպումներ, որոնք փոխում են աշխարհը»։ Համաժողովին ավանդաբար մասնակցում էր Ռուսաստանի նախագահը։ Չորս տարվա ընդմիջումից հետո ՍՊՄՏՖ-ը կրկին անցկացվել է նույն թվականին նախագահ ընտրված Վլադիմիր Պուտինի մասնակցությամբ։

Լիագումար նիստին մասնակցել է նաև Ֆինլանդիայի նախագահ Սաուլի Նիինիստյոն։ Բացի այդ, սպասվում էր Պակիստանի նախագահ Ասիֆ Ալի Զարդարիի մասնակցությունը, սակայն ուղիղ մեկ օր անց (հունիսի 20) նա հրաժարվել է ներքաղաքական խնդիրների պատճառով (Պակիստանի Գերագույն դատարանը որոշում կայացրեց, որ վարչապետն ապօրինի է զբաղեցնում իր պաշտոնը)։

2013 թվականի հունիսին կազմկոմիտեի նախագահ է դարձել Ռուսաստանի Դաշնության տնտեսական զարգացման նոր նախարար Ալեքսեյ Ուլյուկաևը։ Միաժամանակ փոխնախարար Սերգեյ Բելյակովը անմիջականորեն վերահսկում էր ֆորումի կազմակերպումը և բիզնես ծրագրի ձևավորումը։

2014 թվականին Սանկտ Պետերբուրգի միջազգային տնտեսական ֆորումը հայտնվել է ուկրաինական պատերազմի հետ կապված իրադարձությունների կենտրոնում։ Արևմտյան մի շարք պետությունների հետ Ռուսաստանի դիվանագիտական հարաբերությունների լարվածության պատճառով ԱՄՆ-ի, եվրոպական որոշ երկրների և մի շարք այլ պետությունների խոշորագույն ընկերությունների ղեկավարները հրաժարվեցին մասնակցել ֆորումին։ Միևնույն ժամանակ, Սպիտակ տան պաշտոնական ներկայացուցիչը լրագրողներին հաստատել է այն տեղեկությունը, որ ԱՄՆ նախագահի վարչակազմը թոփ մենեջերների հետ քննարկել է ՍՊՄՏՖ-ին մասնակցելուց նրանց հրաժարվելու հնարավորությունը։ Մասնավորապես, ֆորումին չեն մասնակցել Boeing-ի, International Paper-ի, Goldman Sachs-ի, ConocoPhillips-ի, Siemens-ի և այլ ընկերությունների ղեկավարները։
Պատկեր:Prime_Minister_Narendra_Modi_and_President_Vladimir_Putin_meeting_with_Megyn_Kelly,_NBC_News_anchor_and_moderator_of_the_St_Petersburg_International_Economic_Forum_plenary_session.jpg|link=պատկեր:Prime_Minister_Narendra_Modi_and_President_Vladimir_Putin_meeting_with_Megyn_Kelly,_NBC_News_anchor_and_moderator_of_the_St_Petersburg_International_Economic_Forum_plenary_session.jpg|alt=Владимир Путин и Нарендра Моди на встрече с журналисткой NBC Мегин Келли, 1 июня 2017|Վլադիմիր Պուտինը ևՆարենդրա Մոդին NBC-ի լրագրող Մեգին Քելիի հետ:
Պատկեր:ПМЭФ_(2019)_16.jpg|link=պատկեր:ПМЭФ_(2019)_16.jpg|alt=Выступление Владимира Путина на ПМЭФ 2019 года|ՍՊՄՏՖ 2019 թվական
Պատկեր:Plenary_session_of_St_Petersburg_International_Economic_Forum_(2016-06-17)_10.jpg|link=պատկեր:Plenary_session_of_St_Petersburg_International_Economic_Forum_(2016-06-17)_10.jpg|alt=Маттео Ренци, журналист CNN Фарид Закария, Нурсултан Назарбаев и Владимир Путин, 17 июня 2016|Նոյեմբերի 17, 2016 թվական։
Պատկեր:Vladimir_Putin_and_Emmanuel_Macron_(2018-05-24)_07.jpg|link=պատկեր:Vladimir_Putin_and_Emmanuel_Macron_(2018-05-24)_07.jpg|alt=Встреча Владимира Путина и Эммануэля Макрона, 24 мая 2018 года|24 նոյեմբերի, 2018 թվական
Ըստ ֆորումի կազմակերպիչների՝ մի շարք միջազգային կորպորացիաների բացակայությունը չի ազդել բիզնես ծրագրի ձևավորման վրա։

2014 թվականին Սերգեյ Բելյակովն ազատվել է պետական քաղաքացիական ծառայությունից և նույն թվականի սեպտեմբերին նշանակվել Սանկտ Պետերբուրգի միջազգային տնտեսական ֆորում հիմնադրամի խորհրդի նախագահի պաշտոնում։ 2014 թվականի նոյեմբերին նախարար Սերգեյ Պրիպոդկոն դադարել է լինել կազմկոմիտեի նախագահ։ Համաժողովը կազմակերպվել է Ռուսաստանի Դաշնության կառավարության մակարդակով, այլ ոչ թե տնտեսական զարգացման նախարարությունում, ինչպես նախկինում էր։

2015 թվականի դեկտեմբերի 4-ին ՍՊՄՏՖ հիմնադրամը վերանվանվել է Ռոսկոնգրես հիմնադրամ։

2021 թվականին ՍՊՄՏՖ-ն անցկացվել է հունիսի 2-ից 5-ը։ 2020 թվականին, COVID-19 համաճարակի պատճառով, միջոցառումը չեղարկվել է։

2022 թվականին Ռուսաստանում արգելված ահաբեկչական կազմակերպության (ըստ Ռուսաստանի) Թալիբանի ներկայացուցիչները մասնակցել են Սանկտ Պետերբուրգի 25-րդ հոբելյանական միջազգային տնտեսական ֆորումին։

### Ժամանակագրական աղյուսակ

### Համաժողովին մասնակցող պետությունների և կառավարությունների ղեկավարները
Ցանկում ներառվել են երկրների առաջին դեմքերը, որոնք մասնակցել են ֆորումի միջոցառումներին, ինչպես նաև ՍՊՄՏՀ-ի շրջանակներում անցկացվող հարթակներում։

## ՍՊՄՏՖ-ի կազմակերպման և վարման առանձնահատկությունները
Համաձայն Ռուսաստանի նախագահի հրամանագրի, ֆորումի կազմկոմիտեն ստեղծվել է 2008 թվականին, որի կազմն այնուհետ հաստատվել է Ռուսաստանի տնտեսական զարգացման նախարարության հրամանով։ Այնուհետև կազմկոմիտեի կազմում փոփոխություններ են կատարվել՝ կապված մասնակիցների այլ պաշտոնների տեղափոխվելու հետ։

Ավանդաբար, կազմկոմիտեում ընդգրկված են տարբեր նախարարությունների, գերատեսչությունների և կազմակերպությունների ներկայացուցիչներ, որոնք առնչվում են ՍՊՄՏՖ-ի կազմակերպմանը (օրինակ՝ Ռուսաստանի արտաքին գործերի նախարարությունը վիզային աջակցության համար, Անվտանգության դաշնային ծառայությունը և այլն)։

Կազմկոմիտեի նիստերն անցկացվում են անկանոն՝ մոտ 2-3 անգամ հաջորդ ֆորումին նախապատրաստվելու ընթացքում։ Կազմկոմիտեն հաստատում է հիմնական որոշումները, որոնք հետագայում կիրականացվեն գերատեսչությունների և ՍՊՄՏՖ-ի հիմնադրամի կողմից։

Սկզբում կազմկոմիտեի նախագահը եղել է Ռուսաստանի Դաշնության տնտեսական զարգացման նախարարը (ի պաշտոնե), սակայն 2014 թվականի նոյեմբերին ՌԴ նախագահը կազմկոմիտեի մասին երկու հրամանագիր է ստորագրել։ Այսդպահից կազմկոմիտեի նախագահին նշանակում է Ռուսաստանի Դաշնության Նախագահը, իսկ առաջինը նշանակվել է փոխվարչապետ-Կառավարության աշխատակազմի ղեկավար Սերգեյ Պրիխոդկոն։

### ՍՊՄՏՖ-ի կազմկոմիտեի նախագահներ

### Ռոսկոնգրես հիմնադրամ
Սանկտ Պետերբուրգի միջազգային տնտեսական ֆորումի հիմնադրամը (կրճատ՝ ՍՊՄՏՖ հիմնադրամ) ստեղծվել է 2007 թվականի մարտին՝ համաժողովի կազմակերպման և անցկացման համար։ Բաց աղբյուրներում տեղեկություններ չկան ՍՊՄՏՖ հիմնադրամի և «Սանկտ Պետերբուրգի տնտեսական ֆորումի» միջազգային հիմնադրամի միջև կապի մասին, որը ստեղծվել է 1998 թվականին։ Հիմնադրամի պաշտոնական առաջադրանքներն են՝

* ՍՊՄՏՖ-ի և այլ տնտեսական ֆորումների, կլոր սեղանների, կոնֆերանսների, սեմինարների, գործարար հանդիպումների, շնորհանդեսների և ցուցահանդեսների կազմակերպում
* Ռուսաստանի տնտեսական քաղաքականության իրականացման արդյունավետության բարձրացում
* Ռուսաստանի միջազգային իմիջի բարելավում
* Պայմանների ստեղծում բիզնեսի և քաղաքական էլիտաների միջև արդյունավետ միջազգային փոխգործակցության համար։ 
ՍՊՄՏՖ հիմնադրամի առաջին տնօրենը եղել է Անտոն Տրոյանովը։ 2009 թվականի ապրիլին հիմնադրամի ղեկավար է նշանակվել Ալեքսանդր Ստուգլևը, որը զբաղեցրել է փոխտնօրենի պաշտոնը և պատասխանատու է եղել մասնակիցների հետ աշխատանքի համար։  Մինչև 2011 թվականը ՍՊՄՏՖ հիմնադրամի գրասենյակը գտնվել է Լենէքսպրո-ի 9-րդ տաղավարում՝ «Giprorybflot» նավատորմի զարգացման և շահագործման գիտահետազոտական և նախագծային ինստիտուտի շենքում։ 2011 թվականին 9-րդ տաղավարում մնացել են միայն 2-րդ հարկը զբաղեցնող որոշ ծառայություններ, և հիմնադրամի հիմնական թիմը տեղափոխվել է նոր շենք՝ Բալտիս Պլազա բիզնես կենտրոն, որը գտնվում է Վասիլևսկի կղզու Լենեքսպոյի մոտակայքում։ Ֆորումի օրերին 9-րդ տաղավարը դառնում է օպերատիվ շտաբ։  2015 թվականի դեկտեմբերի 4-ին Սանկտ Պետերբուրգի միջազգային տնտեսական ֆորումի հիմնադրամը վերանվանվեց Ռոսկոնգրես հիմնադրամ։

### Ֆորումի հարթակ
thumb|300px|«Լենէքսպո»-յի 7-րդ տաղավարը:2006 թվականից համաժողովն անցկացվել է Սանկտ Պետերբուրգի Վասիլևսկի կղզում գտնվող «Լենէքսպո» ցուցահանդեսային համալիրի տարածքում (): 2007 թվականին, XI-րդ ֆորումի PMEF-ի անցկացումից մի քանի ամիս առաջ, կառուցվել է 8a նոր տաղավար, որում սկսեցին անցկացվել ֆորումի լիագումար նիստերը։

Ֆորումի արտաքին և ներքին տարածքների մեծ մասը ժամանակավոր են և կառուցվում են ֆորումի համար, իսկ դրա ավարտից հետո ապամոնտաժվում են։

«Լենէքսպո»-ի տաղավարների ամենամյա բաշխումը ֆորումի համար սկսած 2007 թվականից՝

* Տաղավար 3՝ բացօթյա սրճարան և միջոցառումների սրահ,
* Տաղավար 4՝ առաջին հարկում հավատարմագրման տարածք, երկրորդ հարկում՝ սրճարան, երեք միջոցառումների սրահ,
* Տաղավար 5՝ ռեստորանային տարածք, ինչպես նաև միջոցառումների սրահներ,
* Տաղավար 6՝ մամուլի կենտրոն,
* Տաղավար 7՝ ցուցահանդեսային հարթակ ֆորումի հովանավորների և գործընկերների համար,
* Տաղավար 8՝ միջոցառումների սրահներ;
* Տաղավար 8 Ա՝ լիագումար նիստերի դահլիճ, մինչև 2800 մարդու տարողությամբ։

«Լենէքսպո»-ի փողոցային տարածքում կառուցվել են գործընկերների ժամանակավոր տաղավարներ, որտեղ տեղի են ունենում ծրագրի միջոցառումներ, շնորհանդեսներ, մշակութային միջոցառումներ։

2016 թվականից ՍՊՄՏՖ-ն անցկացվում է նոր վայրում՝ Պուլկովսկու բարձունքներում գտնվող «Էքսպրոֆորում» կոնգրես-ցուցահանդեսային կենտրոնում։

### Ֆորումի տրանսպորտային ապահովում
2007 թվականից ի վեր Ֆորումի պաշտոնական գործընկերների թվում է աշխարհի խոշորագույն ավտոարտադրողներից մեկը, որը մասնակիցներին սպասարկելու համար տրամադրում է ներկայացուցչական դասի ավելի քան 200 նոր ավտոմեքենա։ Որպես կանոն, ֆորումի խորհրդանիշները տեղադրվում են նման մեքենաների կողմերում։ Հետագայում օգտագործված մեքենաները դիստրիբյուտորների կողմից վաճառվում են զեղչերով՝

Ֆորումի համար տրվող ավտոմեքենաները՝

** 2007 (XI-րդ ֆորում) - Audi,
** 2008 (XII-րդ ֆորում) - BMW,
** 2009 թվականից՝ Mercedes-Benz, 2012 թվականին տրամադրվել է 300 մեքենա, 2013, 2014 և 2015 թվականներին՝ 350։

### Ֆորումի անդամների տեղավորում
Ավանդաբար, ֆորումի կազմակերպման հիմնական խնդիրներից մեկը Սանկտ Պետերբուրգում բարձրակարգ հյուրանոցային սենյակների պակասն ու բարձր գինն է։ 2012 թվականին ֆորումի հյուրերի համար 1450 համար է ամրագրվել 19 հյուրանոցներում (15%-ով ավելի, քան 2011 թվականին), ներառյալ 586 համար բարձրագույն կատեգորիայի հյուրանոցներում։

2007 թվականին Mirax Group-ի նախագահ Սերգեյ Պոլոնսկին «Առաջին կարգի սպասարկումը որպես մրցակցային առավելություն» կլոր սեղանի ժամանակ, որն անցկացվում էր ֆորումի շրջանակներում, դեմարշ էր կազմակերպել Սանկտ Պետերբուրգում հյուրանոցային կացության բարձր գների դեմ։ Ելույթի ընթացքում նա ցույց է տվել Grand Hotel Europe- ի չեկի մեծացված պատճենը՝ 571 հազար 600 ռուբլի ընդհանուր գումարով։

2014 թվականին ֆորումի ընթացքում շատ հյուրանոցներում համարների գները 4 անգամ ավելի բարձր են եղել, քան մյուս օրերին։ Միևնույն ժամանակ, շատ հյուրանոցներ առաջարկել են միայն փաթեթային առաջարկներ, այսինքն՝ սենյակ կարելի է ամրագրել առնվազն 3 կամ 4 օրով։ Միևնույն ժամանակ Դաշնային հակամենաշնորհային ծառայությունը հրաժարվել է հակամենաշնորհային հետաքննություն անցկացնելուց՝ նախկինում նմանատիպ դեպքերի կորստի պատճառով։

### Մշակութային ծրագիր
[thumb|справа|228px|<center><small>[Список памятных монет России 2016 года|Памятная монета Банка России]]

2007 թվականից կազմակերպիչները սկսեցին մեծ ուշադրություն դարձնել ծրագրի մեկշաբաթյա հատվածին ՝ համաժողովի հովանու ներքո անցկացվող մշակութային միջոցառումներին։ Ըստ որոշ աղբյուրների, այն ի սկզբանե ստեղծվել է ֆորումի մասնակիցների ուղեկցող անձանց (առաջին հերթին կանանց) զվարճացնելու համար, ովքեր չեն հաճախում «կլոր սեղաններ», բայց հետագայում մշակութային ծրագիրը դարձավ ֆորումի հիմնական ծրագրի մի մասը։

Համաժողովի մշակութային ծրագրի միջոցառումների մեծ մասն անցկացվում է միայն մասնակիցների համար։ Ծրագիրը կազմակերպվում է ամեն տարի, ուստի շատ իրադարձություններ չեն կրկնվում, բացի արդեն ավանդական դարձած մարզպետի և կազմկոմիտեի փակ հանդիսավոր ընդունելություններից։

Միևնույն ժամանակ, ֆորումի հասարակական նշանակությունն ընդգծելու համար, ավանդաբար, 2007 թվականից ի վեր պալատական հրապարակում անցկացվում են բաց համերգներ ՝ արտասահմանյան ամենահայտնի արտիստների մասնակցությամբ։

Համերգներ ֆորումի ժամանակ՝

** 2007 թվականին ելույթ է ունեցել Սքորպիոնս խումբը Մարիինյան թատրոնի սիմֆոնիկ նվագախմբի և երգչախմբի ուղեկցությամբ՝ Վալերի Գերգիևի ղեկավարությամբ։
** 2008 թվականին ելույթ է ունեցել Ռոջեր Ուոթերսը։
** 2009  թվականին ելույթ է ունեցել բրիտանական Duran Duran խումբը և ամերիկացի փոփ երգչուհի Անասթեյշան։
** 2010 թվականին ելույթ ունեցել բրիտանական Faithless էլեկտրոնային խումբը համերգը իրենց նոր The Dance ալբոմով։
** 2011 թվականին ելույթ է ունեցել բրիտանացի ռոք երաժիշտ և դերասան Սթինգը։
** 2012 թվականին ելույթ են ունեցել Դմիտրի Խվորոստովսկին, Սումի Յոն և 12-ամյա Ջեկի Իվանկոն։
** 2013 թվականին տեղի է ունեցել «Դասականների հաղթարշավը» համերգը, որի ժամանակ ելույթ են ունեցել Il Divo քառյակը և իտալական Le Div4s համույթը Սանկտ Պետերբուրգի պետական սիմֆոնիկ նվագախմբի ուղեկցությամբ։

2014 թվականին պալատական հրապարակում համաժողովին նվիրված համերգ չի կազմակերպվել։ Փոխարենը Սառցե պալատում բարեգործական շոու է անցկացվել՝ համաշխարհային գեղասահքի աստղերի և Սոչիի ձմեռային Օլիմպիական խաղերի մրցանակակիրների մասնակցությամբ։

## Ծանոթագրություններ

Կատեգորիա:1997 հիմնադրումներ Ռուսաստանում
Կատեգորիա:ԱՊՀ
Կատեգորիա:Ամենամյա իրադարձություններ
Կատեգորիա:Կոնֆերենցիաներ
Կատեգորիա:Միջազգային կոնֆերանսներ
Կատեգորիա:Միջազգային տնտեսական կազմակերպություններ
Կատեգորիա:Ռուսաստանի տնտեսություն
Կատեգորիա:Սանկտ Պետերբուրգ